Forleden var vi i Racehall, som er Europas største indendørs racerbane. Den ligger i Viby. Ved indgangen til hallen ligger The Diner. Den passer godt ind i rammerne - eller maden gør. Vi havde læst om deres ribs. De skulle, efter sigende, være gode. Nu er det jo burgerne, The Diner er kendt for, men da vi gik derfra, syntes vi faktisk, deres ribs var bedre. The Diner er meget amerikanske i deres koncept. Enten kan man lide det, eller så kan man ikke. Meget at deres mad kunne du lige så godt, have fået på en diner i USA. Så du skal ikke forvente burger, som er tilpasset til det nordiske køkken.

Du kan ikke lige se det, hvis du ikke lige ved det

The Diner i Viby skal man vide, hvor ligger. Den er godt gemt inde midt i Racehall. Men det gør ikke noget. Blot et plus, at man ikke altid sidder til offentlig skue. Der var fint med mennesker. Tjeneren var ikke helt oppe i gear, men vi fik da vristet ud af ham, hvor vi måtte sidde. Efter lidt tid kom han ned til os. Han var ikke klar over tilbuddet på deres ribs, men det blev han så efterfølgende.



Gode ben

500 gram The Diner langtidsmarinerede Ribs, bagekartoffel, en hjemmelavet coleslaw, en 1/2 majskolbe og The Diners hjemmelavet BBQ-sauce. 129 kroner var prisen. Kødet var mørt som smør. De smagte godt, selvom BBQ saucen burde være mere ensartet, og gerne mere sprød. Her er plads til forbedringer. Men det ændrede ikke på smagen. Forrygende og uden fedt på. Deres coleslaw var ganske god, selvom benene tog alt opmærksomheden.



Nye og faste boller

Vi valgte en Oklahoma til 89 kroner. Ifølge tjeneren var det en klassiker. Bollerne er ikke, som de plejer. Ikke flere købeboller her. Nej, en lys bolle med mere fylde i. Overraskende god, da de fleste burgersteder ikke har meget fokus på bollerne. Udover løg, pickles, Heinz, French var der dobbelt amerikansk ost og bacon i. Selvom bøffen ikke var rosa, smagte den godt. Dejligt krydret.



Kylle, rylle i Kansas

En Kansasburger med kyllingebryst vendt i egen krydderiblanding. Kyllingen smagte overraskende godt. Fin crispy og perfekt saftig. Dobbelt bacon, tomat, salat, hvidløgsmayo og Heinz ketchup. En enkel burger uden så meget dikkedarer. I grunden befriende. Den smagte forrygende godt, og er en af favoritterne hos The Diner. 89 kroner var prisen.



Lidt 80"er agtigt

En klassisk B.L.T sandwich med masser af bacon, sprød salat og tomat smurt med mayo måtte vores vores “halvamerikaner” test. BLT står for bacon, lettuce og tomato. 69 kroner var prisen. Ikke så meget nyt her. En kombination som altid fungerer. Mayoen var doseret med en rund hånd, men det gjorde ikke noget.



Vurderingen

Maden var god. Her var ikke noget at komme efter. Betjeningen virker lidt sløve i Viby. Men vi er også vant til The Diner i M.P. Bruuns Gade, og de er for alvor gode til service og betjening. Prisen var fair. Indretningen cool og autentisk. De laver burgere, som de gør i USA. De er på mange måder sin egen, og begyndte med gode burgere før alle de “nye” håndholdte burgerbarer kom til. Deres ribs slår det meste i Aarhus til prisen. Alt i alt en okay omgang mad. En anbefaling er på sin plads. Eneste ønske er, at personalet i Viby kommer en smuttur på udveksling i M.P. Bruuns Gade, så de kan se, hvad god service er for en størrelse.

